धर्म ही सिखा सकता है जीने की कला: उदितप्रभा
इच्छाएं बढ़ने से ही बढ़ते हैं दुख : असंग साहेब
पृथ्वी में महापुरुषों का अवतरण अधर्म का नाश करने एवं पाप को रोकने के लिए हुआ है। इसी श्रृंखला में कबीर दास का नाम आता है, जिन्होंने समाज को बुराई रूपी अधर्म से बचाने के लिए इस पृथ्वी पर अवतार लिया। ये बातें सत्संग समिति के तत्वावधान में करेली बड़ी में आयोजित सुखद सत्संग समारोह के दौरान कबीर संत असंग साहेब ने कही। मिनी स्टेडियम खेल मैदान में आयोजित सत्संग के शुभारंभ अवसर पर संत असंग साहेब ने कहा कि अवतार एवं जन्म में अंतर होता है। अवतार का अर्थ महापुरुष अवतार लेकर स्वयं भवसागर से तारते हैं।
उन्होंने कहा कि श्रोता समाज को दुख एवं सुख से परिचित कराते हुए उन्होंने कहा कि दुखों का कारण इच्छा है। जितनी हमारी इच्छा प्रबल होगी, उतना ही हमें शरीर से दुख मिलेगा। जुआ खेलने, शराब पीने, गाली देने, ज्यादा खाने, अधिक बोलने, आलस्य करने से सबसे ज्यादा दुख मिलता है। इन सभी गलत रास्तों को त्यागने से हमें प्रसन्नता एवं सुख मिल सकता है। डॉ. . मुकुंद ध्रुवंशी, काशीराम साहू, रामदयाल साहू, मेहत्तर राम साहू, नारायण लाल साहू, कृपाराम साहू, ओमनाथ साहू, शेषनारायण साहू, घासूराम, खोजूराम, टकेश्वर साहू मौजूद थे।
मगरलोड. ग्राम करेली बड़ी में प्रवचन सुनने बड़ी संख्या में पहुंचे श्रद्धालु।
प्रवचन
धमतरी| जैन साध्वी डाॅ. उदित प्रभा ने शुक्रवार को जैन स्थानक भवन में प्रवचन के दौरान कहा कि जीवन में सफलता पाने व्यक्ति को कर्तव्यनिष्ठ बनना चाहिए। आज के इस विज्ञापन युग में अनेकानेक कलाएं सिखाई जा रही हैं, कई प्रकार के भौतिक शोध हो रहे हैं। विज्ञापन ने जल, थल, नभ को हवाई जहाज, रेल और पनडुब्बी से नापने की कला सिखाई है, लेकिन जीवन जीने की कला एक मात्र धर्म ही सिखा सकता है। विज्ञान हमें दूर की वस्तुओं का ज्ञान तो कराता है, पर धर्म हमें अपने नजदीक की वस्तुओं का ज्ञान कराता है। उन्होंने कहा कि यदि मन को परिमार्जित करना है, तो कर्तव्य परायण बनें।
hin_Deva hin_Deva hin_Deva hin_Deva hin_Deva mag_Deva hin_Deva